(VOVWORLD) -ວັນທີ 16 ກັນຍາ, ທ່ານນາຍົກລັດຖະມົນຕີ ຟ້າມມິງຈິງ ໄດ້ໂອ້ລົມທາງໂທລະສັບກັບທ່ານນາຍົກລັດຖະມົນຕີ ໂອຕາລິດ Sebastian Kurz.
ທີ່ການໂອ້ລົມທາງໂທລະສັບ, ທ່ານນາຍົກລັດຖະມົນຕີ ຟ້າມມິງຈິງ ໄດ້ຢັ້ງຢືນວ່າ ຫວຽດນາມ ຍາມໃດກໍ່ຖືການພົວພັນມິດຕະພາບທີ່ເປັນມູນເຊື້ອກັບ ສ.ໂອຕາລິດ ເປັນສຳຄັນ, ທ່ານກໍ່ມີຄວາມຫວັງວ່າ ເຮັດໃຫ້ການພົວພັນສະໜິດແໜ້ນ ແລະ ມີຄວາມໄວ້ເນື້ອເຊື່ອໃຈລະຫວ່າງສອງປະເທດ ເລິກເຊິ່ງກ່ວາອີກໃນບັນດາຂົງເຂດ.
ສ່ວນທ່ານນາຍົກລັດຖະມົນຕີ Sebastian Kurz ຖືວ່າ ຫວຽດນາມ ແມ່ນຄູ່ຮ່ວມມືທີ່ມີຄວາມໄວ້ເນື້ອເຊື່ອໃຈ ແລະ ສຳຄັນຂອງ ໂອຕາລິດ ຢູ່ພາກພື້ນອາຊີຕາເວັນອອກສ່ຽງໃຕ້, ທ່ານໄດ້ຍົກສູງການພົວພັນຮ່ວມມື ຫວຽດນາມ - ໂອຕາລິດ ແລະ ເນັ້ນໜັກວ່າ ສອງປະເທດຍັງຄວາມສາມາດບົ່ມຊ້ອມເພື່ອພັດທະນາເສດຖະກິດ.
ກ່ຽວກັບດ້ານເສດຖະກິດ, ການຄ້າ, ການລົງທຶນ, ນາຍົກລັດຖະມົນຕີ ສອງຝ່າຍໄດ້ຢັ້ງຢືນຄວາມປາດຖະໜາຢາກສົມທົບກັນຢ່າງແໜ້ນແຟ້ນ ເພື່ອຂຸດຄົ້ນບັນດາກາລະໂອກາດເຊິ່ງ ສັນຍາການຄ້າເສລີ ຫວຽດນາມ - EU (EVFTA) ນຳມາໃຫ້ຢ່າງມີປະສິດທິຜົນ, ໃຫ້ບູລິມະສິດໜູນຊ່ວຍພັດທະນາ, ເປັນຕົ້ນແມ່ນໃນບັນດາຂົງເຂດສາທາລະນະສຸກ, ສິ່ງແວດລ້ອມ, ລົບລ້າງຄວາມອຶດຫິວຫຼຸດຜ່ອນຄວາມທຸກຍາກ.
ກ່ຽວກັບການຮ່ວມມືໃນການປ້ອງກັນ, ຕ້ານໂລກລະບາດໂຄວິດ - 19, ທ່ານນາຍົກລັດຖະມົນຕີ ຟ້າມມິງຈິງ ໄດ້ສະເໜີໃຫ້ ໂອຕາລິດ ຈົ່ງພິຈາລະນະໜູນຊ່ວຍ, ມອບໂອນວັນຊິນທີ່ຍັງເຫຼືອ, ຮ່ວມມືໃນການຖ່າຍທອດເຕັກໂນໂລຢີຜະລິດວັກຊິນ ແລະ ຢາປິ່ນປົວໂຄວິດ - 19, ພິຈາລະນະສະໜອງບັນດາວັດຖຸອຸປະກອນການແພດໃຫ້ແກ່ ຫວຽດນາມ ແລະ ປາດຖະໜາກຢາກ ໂອຕາລິດ ປະກອບສຽງເວົ້າເພື່ອແນໃສ່ຊຸກຍູ້ COVAX ຍູ້ໄວການແຈກຢາຍວັກຊິນໃຫ້ ຫວຽດນາມ ໃນໄລຍະຈະມາເຖິງ.
ນາຍົກລັດຖະມົນຕີ ສອງຝ່າຍ ກໍ່ເຫັນດີເປັນເອກະພາບ ສືບຕໍ່ຍູ້ແຮງການຮ່ວມມືໃນບັນດາຂົງເຂດການສຶກສາບຳລຸງສ້າງ, ວິທະຍາສາດເຕັກນິກ ແລະ ສະໜັບສະໜູນກັນຢູ່ບັນດາເວທີປາໄສ ແລະ ອົງການຈັດຕັ້ງສາກົນ. ສອງທ່ານກໍ່ແລກປ່ຽນກ່ຽວກັບບັນຫາທະເລຕາເວັນອອກ, ເນັ້ນໜັກເຖິງການຮັບປະກັນຄວາມເສລີໃນການເດີນເຮືອ, ການບິນ, ຄວາມໝັ້ນຄົງ, ຄວາມປອດໄພຢູ່ທະເລຕາເວັນອອກ ແມ່ນ ຜົນປະໂຫຍດຂອງທົ່ວປະຊາຄົມສາກົນ, ສະໜັບສະໜູນການແກ້ໄຂບັນດາການຂັດແຍ້ງກັນໂດຍສັນຕິວິທີ ບົນພື້ນຖານກົດໝາຍສາກົນ, ພິເສດແມ່ນສົນທິສັນຍາ ຂອງ ສປຊ ກ່ຽວກັບກົດໝາຍວ່າດ້ວຍທະເລ ປີ 1982.